משפחת קרליץ

משפחת קרליץ היא משפחה יהודית ליטאית, שהצמיחה מתוכה רבנים וגדולי תורה ידועים בליטא ובארץ ישראל, ובראשם החזון איש. שם המשפחה "קרליץ" (ביידיש: קארעליץ) לקוח משם העיירה קורליץ (בפולנית: Korelicze, כיום בבלארוס), שמעיד כנראה כי אבות המשפחה הגיעו משם. בדורות האחרונים ישבו בני המשפחה בעיירה קוסובה שבמחוז הורדנה (כיום בבלארוס). ראש המשפחה היה רבי שמשון בן מרדכי (אנ'), בן המאה ה-18, שהיה חתן אחותו של הרב אריה לייב הלוי אפשטיין בעל "הפרדס" ויורשו ברבנות העיר קניגסברג. הרב שמשון היה צאצא של הרב שמשון אב"ד קרמניץ, אחיו של המהר"ל מפראג, ונקרא על שמו. נכדו של הרב שמשון, רבה של קניגסברג, היה הרב שמריהו קרליץ. בנו הוא הרב שמשון קרליץ – אביו של הרב שמריהו יוסף קרליץ, שכיהן כרבה של קוסובה ונחשב כאבי משפחת הרבנים לבית קרליץ. אשתו של הרב שמריהו יוסף קרליץ היא צאצאית ישירה של הרב אריה לייב הלוי אפשטיין, בעל "הפרדס", מגדולי הרבנים והמקובלים במזרח אירופה במאה ה-18. הרב שמריהו יוסף קרליץ נישא לראשה-לאה קצנלנבוגן, בתו של הרב שאול קצנלנבוגן. נולדו להם חמישה עשר ילדים, אולם שישה מהם לא האריכו ימים ונפטרו בחייהם. בני הרב שמריהו יוסף קרליץ: הרב מאיר קרליץ – בכור הבנים. כיהן כרבה של לכוביץ' והיה מראשי ועד הישיבות בפולין ובארץ ישראל, וחבר מועצת גדולי התורה. הרב אברהם ישעיהו קרליץ – "החזון איש". הרב יצחק (איצ'לה) קרליץ – היה רב בקוסובה. נספה בשואה. הרב משה קרליץ – היה דיין ומו"ץ בווילנה. ערך את הירחון התורני "כנסת ישראל" שיצא בווילנה. חיבר את "אור חדש" המכיל הערות והגהות לספר שערי תשובה. נספה בשואה. חתני הרב שמריהו יוסף קרליץ: הרב שמואל אליהו קהאן – רב בעיירה אורצ'ה בבלארוס. נספה בשואה. הרב שמואל גריינימן – רב בליטא, ממקורבי החפץ חיים, והמוציא לאור של ספריו. הרב נחום מאיר קרליץ (ציבולניק) – אימץ את שם משפחתו של חותנו. כיהן כרבה של מיישָגולה (מיישעגאָלע) (אנ') שליד וילנה, ולאחר עלותו לארץ ישראל עמד בראשות כולל חזון איש בבני ברק. הרב אבא סוויאטיצקי – אב"ד קוסובה וטיקטין. נספה בשואה. הרב יעקב ישראל קניבסקי – ה"סטייפלר". בעל ה"קהלות יעקב". הרב שלמה שמשון קרליץ – בנו של הרב מאיר קרליץ. היה אב"ד פתח תקווה. מחבר הספרים "עטרת שלמה", "משפטי שלמה" ו"דברי שלמה". הרב חיים שאול קרליץ – בנו של הרב מאיר קרליץ. מייסד בד"ץ שארית ישראל. נישא לנכדת הרב שמואל שינקר ונינת הרב יוסף חיים זוננפלד רבה של ירושלים הרב שמריהו יוסף קרליץ – בנו של הרב מאיר קרליץ. ממייסדי כולל חזון איש וראשו הראשון, שימש רב בכמה קהילות בחו"ל. הרב אליעזר אלפא – חתנו של הרב מאיר קרליץ. היה רב בחיפה. הרב איסר זבונקין – חתנו של הרב מאיר קרליץ. כיהן כר"מ בישיבת בית יוסף-נובהרדוק באוסטרובצה ובטומשוב-מאזובייצק. נספה בשואה. הרב זלמן רוטברג – חתנו של הרב מאיר קרליץ. ראש ישיבת בית מאיר (אותה הקים על שמו ולזכרו) וחבר מועצת גדולי התורה של דגל התורה. הרב שמריהו גריינימן – בנו של הרב שמואל גריינימן. עסק בהדפסת ספרי החזון איש. הרב חיים שאול גריינימן – בנו של הרב שמואל גריינימן. מגדולי התורה בבני ברק. מחבר סדרת ספרי "חדושים ובאורים". פנחס דוד גריינימן – בנו של הרב שמואל גריינימן. תאומו של הרב חיים גריינימן. הרב מאיר גריינימן – בנו של הרב שמואל גריינימן. מחבר ספרי "אמרי יושר" והספר "דינים והנהגות למרן החזון איש". הרב בנימין ביינוש פינקל – חתנו של הרב שמואל גריינימן. ראש ישיבת מיר. הרב שרגא וילמן – חתנו של הרב שמואל גריינימן. מהדיר ספרי ראשונים. הרב נסים קרליץ – בנו של הרב נחום מאיר קרליץ. ראש כולל חזון איש ורבה של שכונת רמת אהרון, חבר מועצת גדולי התורה של דגל התורה. הרב יהושע תנחום קרליץ – בנו של הרב נחום מאיר קרליץ. נישא לנכדת הרב שמואל הלל שינקר ונינת הרב יוסף חיים זוננפלד. נהרג בצורה טראגית ביום השנה לפטירת דודו החזון איש – ט"ו בחשוון. הרב חיים סוויאטיצקי – בנו של הרב אבא סוויאטיצקי. כיהן כראש ישיבה בישיבת תפארת ירושלים בניו יורק, בראשות הרב משה פיינשטיין. הרב חיים קניבסקי – בנו של הרב יעקב ישראל קניבסקי, מגדולי התורה בבני ברק. אשתו הרבנית בת-שבע קניבסקי. הרב שאול ברזם – חתנו של הרב יעקב ישראל קניבסקי. מתלמידי החזון איש. הרב מרדכי שלמה ברמן – חתנו של הרב יעקב ישראל קניבסקי. מראשי ישיבת פוניבז' בבני ברק. הרב ראובן פיין – חתנו של הרב אליעזר אלפא. כיהן כראש ישיבת תורה ודעת בארצות הברית. בעל "בין המשפתיים". הרב יוסף קורמן – חתנו של הרב חיים שאול קרליץ הרב אברהם יעקב קרליץ – בנו של הרב חיים שאול קרליץ הרב יהודה אריה קרליץ – בנו של הרב חיים שאול קרליץ הרב יונה אליהו זלושינסקי – חתנו של הרב חיים שאול קרליץ הרב שייעה קרליץ – בנו של הרב חיים שאול קרליץ הרב יהודה לנדי – חתנו של הרב חיים שאול קרליץ הרב מאיר קרליץ – בנו של הרב חיים שאול קרליץ הרב צבי רוטברג – בנו של הרב זלמן רוטברג. ראש ישיבת בית מאיר. הרב זאב שפירא – חתנו של הרב זלמן רוטברג. ר"מ בישיבת בית מאיר. הרב אליעזר מרקוביץ – חתנו של הרב זלמן רוטברג. ראש הכולל בישיבת בית מאיר. הרב יוסף יזרעאלי – חתנו של הרב זלמן רוטברג. הרב דניאל גינזבורג – חתנו של הרב זלמן רוטברג. ר"מ בישיבת בית מאיר. הרב אברהם דב גריינימן – בנו של הרב שמריהו גריינימן. ראש בית המדרש הגר"א בצפת. הרב בנימין שקוביצקי – חתנו של הרב שמריהו גריינימן. מראשי כולל חזון-איש. הרב ברוך גריינימן – בנו של הרב שמריהו גריינימן. איש חינוך, דרשן ומדריך-חתנים, תושב תפרח. הרב שמואל גריינימן – בנו של הרב שמריהו גריינימן. מראשי ישיבת מאורות התורה בטלזסטון. הרב ישעיהו גריינימן – בנו של הרב שמריהו גריינימן (חתנו של אברהם רביץ). ראש ישיבת "דבר שמואל" בכפר גנים פתח תקווה. הרב שמואל באום – חתנו של הרב שמריהו גריינימן. משגיח בישיבת קריית מלאכי. הרב אברהם ישעיהו גריינימן – בנו של הרב חיים גריינימן. נחשב לממלא מקום אביו בהנהגת הקהילה. הרב שמואל גריינימן – בנו של הרב חיים גריינימן. רב בולט בקהילת החוג. הרב יצחק דוד גריינימן – בנו של הרב חיים גריינימן. מחבר הספר "השג יד". הרב יוסף גריינימן – בנו של הרב חיים גריינימן. ראש כולל "וילנה" בבני ברק. הרב יעקב גריינימן – בנו של הרב חיים גריינימן. ר"מ בסניף של ישיבת זכרון מיכאל בבני ברק. הרב אליהו גריינימן – בנו של הרב חיים גריינימן. ר"מ בסניף של ישיבת זכרון מיכאל בבני ברק. הרב יוסף חיים בן דב – חתנו של הרב חיים גריינימן. ראש ישיבת זכרון מיכאל בזכרון יעקב. הרב ישראל מנחם הירשפלד – חתנו של הרב חיים גריינימן. מראשי ישיבת זכרון מיכאל בזכרון יעקב. הרב שמואל חיים חברוני – חתנו של הרב חיים גריינימן. מחבר הספרים הליכות מרדכי ובנו של הרב מרדכי חברוני. הרב נתן צבי פינקל – חתנו של הרב בייניש פינקל. ראש ישיבת מיר. מרדכי קרליץ – בנו של הרב נסים קרליץ. ראש עיריית בני ברק לשעבר. הרב נחום קרליץ – בנו של הרב נסים קרליץ. איש חינוך ורב קהילה בבאר שבע. הרב אברהם ישעיהו קרליץ – בנו של הרב נסים קרליץ. רב בית הכנסת הליגמן בבני ברק. הרב שאול קרליץ – בנו של הרב נסים קרליץ. ראש כולל חזון איש. הרבנית ציפורה רוזנברג – סופרת ילדים, בתו של הרב נסים קרליץ. הרב שריאל רוזנברג – חתנו (לשעבר) של הרב נסים קרליץ, בעלה של הרבנית ציפורה. ראש בית הדין של חמיו. הרב מנחם מנדל לובין – חתנו של הרב נסים קרליץ. דיין ומו"ץ. הרב אהרן (אורן) אוסטרן – חתנו של הרב נסים קרליץ. רב בית הכנסת צא"י ברמת אהרן בני ברק ור"מ בישיבת רנה של תורה בכרמיאל. גארי ברנט (גרשון סוויאטיצקי) – בנו של הרב חיים סוויאטיצקי. יזם נדל"ן אמריקאי, נשיא חברת "אקסטל" (Extell) הרב שלמה קניבסקי – בנו של הרב חיים קניבסקי. ראש ישיבת תפארת ציון וישיבת קריית מלך בבני ברק. הרב שרגא שטינמן – חתנו של הרב חיים קניבסקי (בנו של הרב אהרן לייב שטיינמן). ראש ישיבת קהילות יעקב. הרב יצחק קולידצקי – חתנו של הרב חיים קניבסקי. מגיד מישרים. הרב זליג ברוורמן – חתנו של הרב חיים קניבסקי. ראש ישיבת סדיגורה וישיבת נתיבות יצחק ועורך פירוש חמיו על התלמוד הירושלמי. הרב אלעזר דוד אפשטיין – חתנו של הרב חיים קניבסקי. ר"מ בישיבת תורה בתפארתה, ובעבר ר"מ בישיבת כנסת יצחק. הרב חיים קלופט – חתנו של הרב שאול ברזם (בנו של הרב יואל קלופט). ראש ישיבת "קהילות יעקב" במודיעין עילית (לשעבר בחזון יחזקאל). הרב צבי יהודה אדלשטיין – חתנו של הרב שאול ברזם (בנו של הרב גרשון אדלשטיין). מראשי ישיבת אורחות תורה. הרב טוביה יעקבזון – חתנו של הרב שאול ברזם. משגיח ב"ישיבת צעירים" בבני ברק. הרב חיים פרץ ברמן – בנו של הרב מרדכי שלמה ברמן (חתנו של הרב ברוך דב פוברסקי). ר"מ בישיבת פוניבז'. הרב אליעזר כהנמן – חתנו של הרב מרדכי שלמה ברמן (נכדו של הרב יוסף שלמה כהנמן). נשיא ישיבת פוניבז'. הרב אליעזר גינזבורג – חתנו של הרב מרדכי שלמה ברמן. כיהן כמשגיח בישיבת פוניבז'. הרב אליעזר יהודה פינקל - בנו של הרב נתן צבי פינקל. ראש ישיבת מיר. הרב צבי וייספיש - חתנו של הרב ראובן פיין. ראש ישיבות הר"ן. אברהם רובינשטיין - חתנו של שלמה אלפא, בן הרב אליעזר אלפא, חתן הרב מאיר קרליץ. ראש עיריית בני ברק ומזכיר מועצת גדולי התורה של דגל התורה. הרב נחום מאיר רוזנברג - בנו של הרב שריאל רוזנברג. דיין בבית דין צדק בני ברק. שמואל גריינימן - בן הרב ברוך גריינימן מתפרח. זמר ומלחין בסגנון 'קרליבך' ומוזיקה יהודית מקורית. רפאל גריינימן - בן הרב ברוך גריינימן מתפרח. איש חינוך ועוסק בטיפול. הרב שמואל זילבר - בנו של הרב חנוך חתנו של הרב חיים גריינימן. ר"מ בסניף של ישיבת זכרון מיכאל בבני ברק.